Det finnes tre ulike grupper barokkfioliner: noen få instrumenter er bevart i sin opprinnelig form, riktignok med enkelte rekonstruerte deler som strengeholdere, bassbjelker, stoler og lignende dersom det har vært nødvendig. Dessuten finnes eldre instrumenter som fra seint på 1800-tallet til 1950-tallet ble tilpasset moderne klangforestillinger, men som seinere er rekonstruert til sin opprinnelige form. Til slutt finnes det moderne replikaer etter gamle forbilder.